**Cichlazoma** (lat. Cichlasoma) je rod rýb patriaci do čeľade cichlidovité, bežne chovaný akvaristami. 

Rod *Cichlasoma* z vedeckého hľadiska patrí medzi tzv. „zberné" rody. Veľmi veľa druhov, ktoré boli systematicky v minulosti alebo sú v súčasnosti zaradené do tohto rodu sú veľmi obľúbené a žiadané medzi akvaristami. Vyskytujú sa v Strednej a Južnej Amerike. Cichlazomy sa pokladajú za potenciálne agresívne, najmä v čase rozmnožovania, avšak niektoré druhy bývajú pokojné. Z tohto dôvodu a s ohľadom na ich veľkosť tela a potrebu veľkosti a členitosti teritória je nutný chov týchto nádherných cichlíd vo veľkých až veľmi veľkých – minimálne 200-litrových pre menšie druhy.

Cichlazomy sú všežravé. Samička je menšia ako samec. Sú to litofilné druhy a ikry kladú na pevný podklad, ktorý je tvorený plochým kameňom. Počas nahovárania a prípravy na reprodukčný proces samček najskôr očistí substrát, ku ktorému vábi samičku. V niektorých prípadoch čistí aj viacero substrátov, než sa rozhodne na ktorý samička nakladie vajíčka, ktoré potom oplodní. Kladenie vajíčok v prvej fáze reprodukcie prebieha s pomerne dlhými prestávkami, ktoré sa skracujú a k ukončeniu trenia sa zasa predĺžujú. V prípade, ak samička kladie vajíčka, samček je v tesnej blízkosti treniska a toto stráži. Potom samička preberá stráženie a samček oplodňuje vajíčka. V niektorých prípadoch kladenie vajíčok prebieha dokonca tak, že samička kladie vajíčka a samček ich okamžite oplodňuje.

Počet vajíčok v prvej a poslednej fáze kladenia je 2 až 3, zriedkavo viac v druhej fáze je to 5 a viac, čo je druhovo charakteristické. Asi po dvoch dňoch až štyroch dňoch inkubácie (v priamej závislosti od druhu a teploty vodného prostredia) sú vyliahnuté pterigiolarvy prenesené do prirodzených priehlbín v piesku, alebo tieto jamky vyhĺbia rodičia, kde ich ukrývajú. Pterigiolarvy a neskôr aj larvy tam ostanú niekoľko dní. Larvy sú často prenášané do nových jamiek, čo však nie je pravidlom.

Napriek tomu, že starostlivosť o potomstvo preberá hlavne samička a samček stráži okolie teritória, pri tejto činnosti sa striedajú obaja rodičia. Larvy často berú do ústnej dutiny vykonajú „žuvacie" pohyby ústami a opäť ich vypľujú do hniezda. Tento jav je často vidieť aj pri rozplávaných mláďatách, kedy ich bez zjavnej príčiny zoberú do úst, vykonajú uvedené pohyby úst a vypľujú ich späť do stáda mláďat. Týmto spôsobom ich zbavujú ektoparazitov.

Druhy
-----

* *Cichlasoma aguadae*
* *Cichlasoma alborum*
* *Cichlasoma amarum*
* *Cichlasoma amazonarum*
* *Cichlasoma araguaiense*
* *Cichlasoma atromaculatum*
* *Cichlasoma beani*
* *Cichlasoma bimaculatum*
* *Cichlasoma bocourti*
* *Cichlasoma boliviense*
* *Cichlasoma cienagae*
* *Cichlasoma conchitae*
* *Cichlasoma dimerus*
* *Cichlasoma ericymba*
* *Cichlasoma facetum*
* *Cichlasoma festae*
* *Cichlasoma geddesi*
* *Cichlasoma gephyrum*
* *Cichlasoma grammodes*
* *Cichlasoma istlanum*
* *Cichlasoma mayorum*
* *Cichlasoma microlepis*
* *Cichlasoma octofasciatum*
* *Cichlasoma orientale*
* *Cichlasoma orinocense*
* *Cichlasoma ornatum*
* *Cichlasoma paranaense*
* *Cichlasoma portalegrense*
* *Cichlasoma pusillum*
* *Cichlasoma ramsdeni*
* *Cichlasoma salvini*
* *Cichlasoma sanctifranciscense*
* *Cichlasoma scitulum*
* *Cichlasoma stenozonum*
* *Cichlasoma taenia*
* *Cichlasoma tembe*
* *Cichlasoma trimaculatum*
* *Cichlasoma troschelii*
* *Cichlasoma ufermanni*
* *Cichlasoma urophthalmus*
* *Cichlasoma zebra*

Galéria
-------

* Cichlazoma perleťová (Cichlasoma octofasciatum)Cichlazoma perleťová (*Cichlasoma octofasciatum*)
* Cichlasoma urophthalmus*Cichlasoma urophthalmus*
* Cichlazoma zlatá (Cichlasoma citrinellum)Cichlazoma zlatá (*Cichlasoma citrinellum*)
* Cichlazoma červenohrdlá (Thorichthys meeki)Cichlazoma červenohrdlá (*Thorichthys meeki*)

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Cichlazoma**
* Spolupracuj na Wikidruhoch Wikidruhy ponúkajú informácie na tému **Cichlazoma**